MUNICIPIUL  CRAIOVA
CONSILIUL LOCAL AL  MUNICIPIULUI CRAIOVA




HOTĂRÂREA NR. 294
  Consiliul Local al Municipiului Craiova, întrunit în şedinţa ordinară din data de 25.06.2009; 

     Având în vedere rapoartele nr.73739/2009 şi nr.74257/2009 ale Direcţiei Economico Financiare şi Direcţiei Proiecte, Programe de Dezvoltare, Tehnică şi Investiţii privind necesitatea şi oportunitatea contractării unui împrumut bancar pentru finanţarea unor lucrări de investiţii publice de interes local şi rapoartele comisiilor de specialitate ale Consiliului Local al Municipiului Craiova nr.221, 227, 228, 229, 230/2009;
             În conformitate cu prevederile Legii nr.273/2006 privind finanţele publice locale; 
   În temeiul art. 36 alin.2 lit.b coroborat cu alin.4  lit. b, art.45 alin.2 lit.b şi art.61 alin.2 din Legea nr.215/2001, republicată, privind administraţia publică locală;

                                                    hotărĂŞte:

Art.1. Se aprobă contractarea unui împrumut bancar pe termen lung în valoare de 20.000.000 euro, pentru finanţarea unor lucrări de investiţii publice de interes local în municipiul Craiova.

Art.2. Valoarea împrumutului va fi majorată cu valoarea cheltuielilor impuse de contractarea, angajarea şi rambursarea acestuia.

Art.3.  Se aprobă garantarea împrumutului bancar cu veniturile viitoare, estimate a se încasa la bugetul local pe perioada de creditare.

Art.4. Contractul negociat după selectarea ofertelor reprezentanţilor pieţei de capital, va fi supus aprobării Consiliului Local al Municipiului Craiova

Art.5. Programul de investiţii şi nivelul tranşelor anuale ce urmează a se utiliza pentru finanţarea acestora, se vor supune aprobării Consiliului Local al Municipiului Craiova.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară şi Direcţia Proiecte, Programe de Dezvoltare, Tehnică şi Investiţii vor aduce la îndeplinire prevederile prezentei hotărâri.

     PREŞEDINTE DE ŞEDINŢĂ,                                    CONTRASEMNEAZĂ,

                                                                                                       SECRETAR,

               Marin RADU                                                         Nicoleta MIULESCU

